CELEX: 62011TN0364
Language: el
Date: 2011-07-12 00:00:00
Title: Υπόθεση T-364/11: Προσφυγή της 12ης Ιουλίου 2011 — Arla Foods κατά ΓΕΕΑ — Artax (Lactofree)

24.9.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 282/26
            
         Προσφυγή της 12ης Ιουλίου 2011 — Arla Foods κατά ΓΕΕΑ — Artax (Lactofree)
   (Υπόθεση T-364/11)
   2011/C 282/55
   Γλώσσα του δικογράφου της προσφυγής: η αγγλική
   
      Διάδικοι
   
   
      Προσφεύγουσα: Arla Foods AMBA (Viby J, Δανία) (εκπρόσωπος: J. Hansen, δικηγόρος)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: Artax Beteiligungs- und Vermögensverwaltungs AG (Linz, Αυστρία)
   
      Αιτήματα της προσφεύγουσας
   
   Η προσφεύγουσα ζητεί από το Γενικό Δικαστήριο:
   
               —
            
            
               Να ακυρώσει την απόφαση του δευτέρου τμήματος προσφυγών του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) της 18ης Απριλίου 2011, στην υπόθεση R 1357/2009-2, και να κηρύξει άκυρη την καταχώριση κοινοτικού σήματος αριθ. 4647533 για προϊόντα των κλάσεων 5, 29, 30 και 32 σύμφωνα με την απόφαση του τμήματος ακυρώσεων της 11ης Σεπτεμβρίου 2009, και
            
         
               —
            
            
               Να καταδικάσει το καθού και την αντίδικο ενώπιον του τμήματος προσφυγών στα έξοδα των διαδικασιών ενώπιον του τμήματος ακυρώσεων, ενώπιον του τμήματος προσφυγών και ενώπιον του Γενικού Δικαστηρίου.
            
         
      Λόγοι και κύρια επιχειρήματα
   
   
      Καταχωρισμένο κοινοτικό σήμα του οποίου ζητείται να κηρυχθεί η ακυρότητα: Το εικονιστικό σήμα «Lactofree», για προϊόντα των κλάσεων 5, 29, 30 και 32 — αίτηση καταχωρίσεως κοινοτικού σήματος αριθ. 4647533
   
      Δικαιούχος του κοινοτικού σήματος: Η αντίδικος ενώπιον του τμήματος προσφυγών
   
      Αιτούσα την κήρυξη της ακυρότητας του κοινοτικού σήματος: Η προσφεύγουσα
   
      Αιτιολογία της αιτήσεως κηρύξεως της ακυρότητας: Η αιτούσα την κήρυξη της ακυρότητας στήριξε την αίτησή της, η οποία βασιζόταν στην προγενέστερη υπ’ αριθ. 4532751 καταχώριση κοινοτικού σήματος για το εικονιστικό (έγχρωμο) σήμα «lactofree», για προϊόντα της κλάσεως 29, στα άρθρα 53, παράγραφος 1, στοιχείο α', και 8, παράγραφος 1, στοιχείο β, του κανονισμού (ΕΚ) 207/2009 του Συμβουλίου.
   
      Απόφαση του τμήματος ακυρώσεως: Επικύρωση της ακυρώσεως για τμήμα των προϊόντων.
   
      Απόφαση του τμήματος προσφυγών: Ακύρωση της αποφάσεως του τμήματος ακυρώσεων και απόρριψη της αίτησης κηρύξεως ακυρότητας.
   
      Προβαλλόμενοι λόγοι: Παράβαση των άρθρων 53, παράγραφος 1, στοιχείο α', και 8, παράγραφος 1, στοιχείο β', του κανονισμού 207/2009 του Συμβουλίου, καθόσον το τμήμα προσφυγών υπέπεσε σε πλάνη κατά την εκτίμησή της συγκρίσεως των σημείων και, επομένως, κατά τη συνολική αξιολόγηση του κινδύνου συγχύσεως μεταξύ των εικονιστικών σημάτων «lactofree» και «Lactofree».